คาดหุ้นสัปดาห์หน้าปรับขึ้น
ศูนย์กสิกรไทยฯ คาดสัปดาห์หน้าหุ้นไทยปรับขึ้นเก็งผลประกอบ เงินทุนไหลเข้า
23 เม.ย. 2554

ศูนย์กสิกรไทยฯ คาดสัปดาห์หน้าหุ้นไทยปรับขึ้นเก็งผลประกอบ เงินทุนไหลเข้า
บริษัทหลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด ประเมินทิศทางการเคลื่อนไหวของดัชนีตลาดหุ้นไทย ในสัปดาห์หน้า (25-29 เม.ย.54) ดัชนียังมีโอกาสปรับขึ้นจากการเก็งกำไรผลประกอบการ เงินทุนไหลเข้าจากการทำ Carry Trade และมุมมองเชิงบวกต่อการเลือกตั้ง โดยยังคงต้องติดตามความเคลื่อนไหวของราคาน้ำมัน
สถานการณ์การแก้ปัญหาหนี้ยุโรป ตลอดจนผลและแถลงข่าวการประชุมนโยบายการเงินของธนาคารกลางสหรัฐฯ และการรายงานตัวเลขเศรษฐกิจที่สำคัญ อาทิ ตัวเลข GDP ไตรมาส 1/2554 ยอดสั่งซื้อสินค้าคงทน รวมไปถึงเครื่องชี้ตลาดที่อยู่อาศัย
ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,098 และ 1,077 จุด ตามลำดับ ขณะที่ แนวต้านคาดว่า จะอยู่ที่ 1,113 และ 1,121 จุด